Facebook

= Facebook =

Facebook er en " Internett-tjeneste der brukere kan registrere seg med navn, bilde, interesser og annen informasjon. Hensikten med tjenesten er at man skal kunne bygge opp personlige nettverk, i tillegg til å dele fotoalbum, filmsnutter eller musikk, og lage eller bruke spørreundersøkelser, spill og andre interaktive tjenester. Facebook ble grunnlagt i 2004 som en studentkataloglignende tjeneste for studenter ved Harvard; den ble raskt utvidet til å omfatte en rekke andre universiteter, og siden høsten 2006 har den vært åpen for alle over 13 år. I løpet av 2007 ble Facebook en av de mest populære tjenestene på nettet, og i desember 2007 hadde den nærmere 60 millioner brukere. Facebook gjør det enkelt for alle å legge ut bilder og annen informasjon, noe som i noen tilfeller har ført at privat eller belastende informasjon om privatpersoner har blitt gjort tilgjengelig for allmenheten, enten av brukeren selv eller av andre. Kritikere har ytret skepsis når det gjelder Facebooks holdning til eierskapet av innhold som gjøres tilgjengelig via tjenesten." (snl.no)

Facebook har også flere positive sider. Det er en viktig sosial arena, der det er lett å få nye venner. Terskelen for å ta kontakt er lav, og man kan sitte på helt forskjellige steder og "snakke sammen". I skolesammenheng betyr dette at elevene kan ha et faglig samarbeid på nettet. Faglærere kan også opprette egne Facebook-grupper i faget sitt. I språkfag kan dette brukes ved at elevene hver dag må oppdatere statusen sin på fremmedspråket. Det kan også være et mål å finne en venn fra det akuelle språkområdet. Det at elevene kan kommunisere raskt er nokså viktig for dagens rastløse unge.

Facebook har enkelte negative sider. Det er mange som bruker store deler av fritiden og i de verste tilfellene også store deler av skoledagen på Facebook. Dermed er misbruk av Facebook en klar utfordring når det gjelder bruken av sosiale medier i skolen. Noen blir avhengig av Facebook, på lik linje med avhengighet av rusmidler og spill. I følge en artikkel sier direktøren for Borgestadklinikken Jan Herman Rørvig 'Tidsbruken på sosiale medier øker vesentlig. Det tar tid før vi ser virkningene av dette, men det er et klart potensial til å utvikle avhengighetsforhold til sosiale medier som Facebook,' (Varden) Podcasten 'Trett av nett' fra NRK tar opp negative konsekvenser mange Facebook-brukere opplever.

Mange mennesker har nok opplevd å legge ut bilder eller tekst på facebook som de har angret på i ettertid, gjerne via facebook på mobilen en sen kveld på byen. Ligger informasjon på nettet, er det umulig å få fjernet det og dette er en av de største ulempene ved internett, siden hvem som helst kan finne tak i informasjonen. Nå har imidlertid "Systembolagets datterselskap IQ har laget et nytt fyllefilter som skal hindre deg i å legge ut ting du vil angre på i ettertid.Filteret, som kobles til en Facebook-konto, går ut på at du gjør mindre reaksjonstester, hvor resultatet forteller deg om du er edru nok til å sende meldinger eller oppdatere statusen sin, skriver den svenske avisen" (aftenposten.no)

Mobbing via facebook er utbredt og skjer f.eks ved at andre personer oppretter en hatgruppe, legger ut bilder eller de holder noen utenfor ved å ikke ville være venn med alle i klassen på facebook. Denne videoen fra NRK viser hvordan barn og ungdom mobbes på internett. Også på andre sosiale nettsider, som f.eks. formspring.no skjer det mobbing.(nrk.no)

http://snl.no/Facebook (sist redigert 03.03.09, besøkt 07.11.2010) http://www.nrk.no/nett-tv/klipp/630471/. (Kurer 172: Trett av nett. Besøkt 10.11.10) http://www.varden.no/nyheter/facebook-avhengige-kan-fa-hjelp-1.5212609 (Besøkt 11.11.10) http://www.aftenposten.no/forbruker/digital/article3887188.ece (Besøkt 10.11.10) http://www.nrk.no/skole/klippdetalj?topic=nrk:klipp/628696 (besøkt 10.11.10) http://www.nrk.no/nyheter/distrikt/nordland/1.7351646 (Besøkt 10.11.10) http://www.flickr.com/photos/rishibando/4660452869 (Besøkt 11.11.10)